CELEX: 32018D1985
Language: bg
Date: 2018-12-13 00:00:00
Title: Решение за изпълнение (ЕС) 2018/1985 на Комисията от 13 декември 2018 година за неодобряване на Willaertia magna c2c maky като активно вещество за употреба в биоциди от продуктов тип 11 (Текст от значение за ЕИП.)

14.12.2018   
               
               
                  BG
               
               
                  Официален вестник на Европейския съюз
               
               
                  L 317/27
               
            
         РЕШЕНИЕ ЗА ИЗПЪЛНЕНИЕ (ЕС) 2018/1985 НА КОМИСИЯТА
         от 13 декември 2018 година
         за неодобряване на Willaertia magna c2c maky като активно вещество за употреба в биоциди от продуктов тип 11
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 9, параграф 1, буква б) от него,
         като има предвид, че:
         
                     (1)
                  
                  
                     На 17 март 2014 г. оценяващият компетентен орган на Франция получи заявление за одобряване на микроорганизма Willaertia magna c2c maky за употреба като активно вещество в биоциди от продуктов тип 11 — консерванти за системи за течно охлаждане и преработка, описани в приложение V към Регламент (ЕС) № 528/2012.
                  
               
                     (2)
                  
                  
                     В съответствие с член 8, параграф 1 от Регламент (ЕС) № 528/2012, на 15 март 2017 г. оценяващият компетентен орган на Франция представи доклада за оценката заедно със заключенията си.
                  
               
                     (3)
                  
                  
                     На 26 април 2018 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган (2).
                  
               
                     (4)
                  
                  
                     Съгласно това становище не може да се очаква биоцидите от продуктов тип 11, съдържащи Willaertia magna c2c maky, да отговарят на критериите, определени в член 19, параграф 1, буква б) от Регламент (ЕС) № 528/2012. По-конкретно в разглежданите сценарии при оценката за здравето на човека бяха установени неприемливи рискове и не бе възможно да се определи безопасен начин на употреба. Освен това вродената ефикасност на Willaertia magna c2c maky при контрола над Legionella pneumophila не беше доказана в достатъчна степен.
                  
               
                     (5)
                  
                  
                     Като взе предвид становището на Европейската агенция по химикали, Комисията счита, че не е целесъобразно да се одобрява Willaertia magna c2c maky за употреба в биоциди от продуктов тип 11.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по биоцидите,
                  
               ПРИЕ НАСТОЯЩОТО РЕШЕНИЕ:
         
            Член 1
            
               Willaertia magna c2c maky не се одобрява като активно вещество за употреба в биоциди от продуктов тип 11.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 13 декември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 167, 27.6.2012 г., стр. 1.
         
            (2)  Становище на Комитета по биоцидите относно заявлението за одобрение на активното вещество Willaertia magna c2c maky, продуктов тип 11, ECHA/BPC/206/2018, прието на 26 април 2018 г.